“สยามราช”เคาะราคา IPO ที่ 3.50 บ. เปิดจอง 4-6 พ.ย.เข้าเทรด 11 พ.ย.
"สยามราช"เคาะราคา IPO ที่ 3.50 บ. เปิดจอง 4-6 พ.ย.เข้าเทรด 11 พ.ย.
3 พ.ย. 2558

บริษัท สยามราช จำกัด (มหาชน) หรือ SR เปิดเผยว่า บริษัทกำหนดราคาเสนอขายหุ้นเพิ่มทุนต่อประชาชนทั่วไปครั้งแรก (IPO) จำนวน 150 ล้านหุ้น ที่ราคาหุ้นละ 3.50 บาท เปิดจองในช่วงวันที่ 4-6 พ.ย.นี้ และคาดว่าจะเข้าเทรดในตลาดหลักทรัพย์เอ็ม เอ ไอ (mai) ในวันที่ 11 พ.ย.58 โดยแต่งตั้งผู้จัดจำหน่ายและรับประกันการจำหน่ายหุ้น IPO และผู้ร่วมจัดจำหน่าย ได้แก่ บล.ฟินันเซีย ไซรัส, บล.โนมูระ พัฒนสิน, บล.เคที ซีมิโก้ และบล.เคจีไอ(ประเทศไทย) ขณะที่มี บล.อาร์เอชบี(ประเทศไทย) เป็นที่ปรึกษาทางการเงิน
ทั้งนี้ สยามราช ประกอบธุรกิจให้บริการงานวิศวกรรมก่อสร้างสถานีวัดและระบบท่อส่งก๊าซธรรมชาติ ธุรกิจให้บริการที่เกี่ยวเนื่องกับก๊าซธรรมชาติสำหรับยานยนต์ ได้แก่ สถานีบริการ ออกแบบ ก่อสร้าง บำรุงรักษาและบริหารจัดการ สถานีบริการ และธุรกิจออกแบบและจำหน่ายระบบปั๊มอุตสาหกรรมและระบบวิศวกรรมที่เกี่ยวข้องให้แก่โรงงานอุตสาหกรรมและโรงไฟฟ้า
วัตถุประสงค์การใช้เงินที่ได้จากการระดมทุนในครั้งนี้ เพื่อใช้เป็นเงินทุนสนับสนุนโครงการและเงินทุนหมุนเวียนในกิจการ        